google/wiki40b huggingface dataset:
Mamas Garden

Mamas Garden er et norsk band innen sjangrene pop og visemusikk bestående av søsknene Ingvild Gryting, Håvard Gryting og Dag Arnold Gryting.
Våler kirke (1805-2009)

Bygningen

Kirken var oppført i laftet tømmer og kledd med panel både ute og innvendig. Opprinnelig var kirken upanelt både ut- og innvendig, utvendig var den rødmalt og innvendig var det blåmarmorerte dør- og vinduskarmer. Den hadde tårn ved den vestre korsarmen. Hovedinngangen gikk gjennom tårnfoten. Kirken hadde tre galleri.

Inventar

Prekestolen var laget i 1916 av O.Foss fra Våler og var en del av et prekestolalter der den var plassert over alteret og altertavlen.
Altertavlen var plassert i en nisje over alteret og hadde som motiv korsfestelsen. Døpefonten er av kleberstein var fra rundt 1150. Kirken hadde to kirkeklokker, den ene flyttet fra stavkirken. Den hadde også en ornamentkiste fra 1690 og et kirkeskip fra før reformasjonen.

Historie

Våler kirke er nevnt i skriftlige kilder fra 1600-tallet som en forfallen stavkirke kalt Mariakirken. Kirken ble satt istand og sto til 1805 da den igjen var forfallen og for liten. Da ble det bygget en korskirke i tre, og stavkirken ble revet. Korskirken ble bygget et stykke fra det gamle kirkestedet. Den nye kirken ble vigslet 26. juni 1806 av biskop Frederik Julius Bech. På det gamle kirkestedet er det satt opp et minnesmerke. Fra stavkirken ble en døpefont i kleberstein og altertavlen flyttet til korskirken. Døpefonten er datert til omkring 1150. Den er laget i kleberstein på Gotland. Altertavlen er datert 1697.

Sagn

Det har vært kirke i Våler siden middelalderen. Ifølge et sagn reiste Olav Haraldson gjennom Solør i 1022 og kristnet da bygden. Han stoppet ved det som senere ble hetende Olavskilden og skjøt en pil, og der pilen landet skulle det bygges en kirke for bygden. Pilen  landet på en rydning med hauger av kvister og røtter (en vål) ved Glomma og der reiste de en kirke. Stedet kalles Lisbettangen. Da kommunen laget kommunevåpen i 1987, valgte de Olavspilen som motiv med bakgrunn i sagnet.

Brannen

Kirken hadde fått montert brannvarslingsanlegg, og alarmen gikk til brannvesenet i Våler kl. 02:24, 29. mai 2009. Brannvesenet var på stedet 10 minutter senere, og fikk etter hvert også assistanse fra Elverum og Åsnes. Ved 4-tiden trodde de at de skulle klare å redde bygningen, men store mengder branngasser gjorde at brannen tok overhånd en stund etterpå og til slutt raste både taket og tårnet. Endel uerstattelige gjenstander ble reddet ut av den brennende kirken, blant annet den gamle altertavlen som var flyttet over fra Mariakirken. Den nyere hovedaltertavlen gikk derimot med i brannen. Kripos kom til brannstedet og konkluderte etter noen timers arbeid at brannen var påsatt utenfor døra til sakristiet.
PS2000

PS2000 Kontraktstandard for leveranse av programvare m.m. (også kalt PS2000-kontraktsstandarden) er en kontraktstandard utarbeidet for prosjekter innen systemutvikling eller systemleveranser hvor det ikke er hensiktsmessig eller mulig å fastsette nøyaktig eller detaljerte spesifikasjoner i forkant av prosjektet.
PS2000 ble utviklet under forskningsprogrammet Prosjektstyring 2000 i regi av NTNU og SINTEF.  Etter at forskningsprogrammet ble avsluttet, har Den Norske Dataforeningen (DND) ved faggruppen for IT-kontrakter, påtatt seg et ansvar for forvaltning og videre utvikling av kontraktstandarden.
I IT-bransjen har gjennomføring av større og komplekse prosjekter i henhold til iterative og etter hvert agile (smidige) prosesser etablert seg som den mest resultatorienterte fremgangsmåten.  PS2000 er den første norske kontraktstandarden som regulerer gjennomføring etter iterative prosesser.  Kontraktstandarden er utformet slik at den kan benyttes både av private og offentlige aktører.

Nærmere om kontraktstandarden

Kontraktstandarden legger opp til at komponenter av programvare skal utvikles og tilpasses i sekvensielle eller parallelle trinn i konstruksjonsfasen. Den trinnvise utviklingen skal skje med bakgrunn i en behovsanalyse som skal være bearbeidet til en løsningsbeskrivelse i første fase av konstruksjonen.  Løsningsbeskrivelsen vil være relativt grov sammenlignet med tradisjonelle IT-utviklingsavtaler. Det kompenseres for dette ved at partene ved gjentatte kontrollpunkter evaluerer de erfaringer som er gjort i tilbakelagte trinn av konstruksjonsfasen.
Kontraktstandarden er spesielt egnet for alle systemutviklingsprosjekter og systemleveranser som preges av usikkerhet, der det forutsettes at begge parter analyserer og i fellesskap dokumenterer erkjent usikkerhet. Usikkerheten avspeiler seg i denne sammenheng primært i at det er vanskelig å utarbeide nøyaktige og komplette spesifikasjoner. Ved å tilpasse incentivordninger ut fra dokumentert og erkjent usikkerhet, vil forutsetningene for gjennomføringen kunne ivaretas og reflekteres i kompensasjonsformatet. Ved høy usikkerhet vil incentivordningene normalt være svakere, det vil si mer gå i retning av betaling for
løpende timer, mens ved lav usikkerhet vil incentivene kunne være sterkere og mer gå i retning av fast pris.
Ka forlag

Ka forlag, startet i 2005, er et bokforlag eid og drevet av Kamilla Aslaksen. Forlaget utgir bøker i ulike sjangere, norsk og oversatt litteratur. 
Ka forlag har gitt ut bøker av forfatterne Valerie Solanas, Franz Kafka, A. Chr. Bang, Conrad N. Schwach, Kamilla Aslaksen, Paul Brand, Arnfinn Bø-Rygg, Stein Rønning m.fl.
Superbad

Handling

Seth (Jonah Hill) og Evan (Michael Cera) er to outsidere som har vært bestevenner siden tidlig på barneskolen og som nå går siste året på high school. De kan ikke stoppe å tenke på sex, men tanken på det er også det nærmeste de har kommet å ha det, og før de drar til college og veiene deres skilles, vil de gjerne slette dyden. De liker hver sin jente – Seth er forelsket i Jules (Emma Stone), mens Evan alltid har hatt et godt øye til Becca (Martha MacIsaac). Problemet er at de tror disse jentene er uoppnåelige. Så skjer det utenkelige; Seth blir paret opp mot Jules i heimkunnskap, og blir bedt i en fest hun skal holde hjemme hos seg selv, en fest som også Becca skal på. Jules spør i tillegg Seth om han kan skaffe alkohol til festen.
Dette er lettere sagt enn gjort siden aldersgrensen for å kjøpe alkohol i USA er 21 år, men Seth klekker ut en enkel plan han er sikker på vil lykkes; falsk legitimasjon. Sammen med deres merkelige venn Fogell (Christopher Mintz-Plasse), drar Seth og Evan ut på en reise som de håper skal ende med at de mister dyden til Jules og Becca innen kvelden er omme. Så møter de på to eksentriske, mindre intelligente politimenn (Seth Rogen og Bill Hader) som blir tilkalt når Fogell blir slått ned av en tyv idet han skal kjøpe alkoholen. Lite vet de om at dette er starten på den villeste natten i deres liv.

Om filmen

Fra et budsjett på relativt lave 20 millioner dollar, innkasserte filmen cirka 170 millioner dollar på verdensbasis, hvorav drøyt 120 av dem ble spilt inn i USA. Den dag i dag står Superbad som den mest innbringende high school-komedien noensinne, foran filmer som Porky's (1982), American Pie (1999), Mean Girls (2004) og Skulk med stil (1986).
Naprapatteamet

Naprapatteamet er en av norsk kjede innen naprapati. Kjeden ble etablert i 2005 av Fredrik Holmstrøm, Patrick Hamnøy og Aleksander Jensen.
Garcia Hernandez

Garcia Hernandez er en kommune i provinsen Bohol på Filippinene. Under folketellingen i 2000 kom man til et befolkningstall på 21 308.
Timor-Lestes orden

Insignier

Ordenstegnet for Timor-Lestes orden består av en stjerne med fem røde stråler. I vinklene er det plassert gullstråler og små røde spisser. Midtmedaljongen har et fjellmotiv i gull omgitt av en svartemaljert bord med innskriften «REPÚBLICA DEMOCRÁTICA DE TIMOR-LESTE RDTL» i gullbokstaver. En grønnemaljert krans er festet til stjernens øverste stråle og over denne igjen er det et rødemaljert kors med utbuede armer og med en stjerne med tretten tagger i korsmidten. Ordenstegnet er opphengt i båndet i korset. Ordenstjernen er utformet som ordenstegnet, men uten krans og kors øverst. 
Ordensbåndet har en bred hvit midtstripe og utenfor dette gulkantede brede røde kanter og ytterst smale kantstriper i svart. Dette er fargene i Øst-Timors flagg. 
Ordenskjedet for storkjedegraden består av tolv ledd, samt et sentralledd der ordenstegnet er opphengt. Leddene har tre motiver, hver gjentatt fire ganger og består av rødemaljerte våpenskjold omgitt av grønnemaljerte kranser. Våpenskjoldene bærer henholdsvis en variant av Øst-Timors riksvåpen, en fugl i flukt og et stjernemotiv. Sentralleddet har også en variant av riksvåpenet, i gull på rødt skjold omgitt av en grønn krans, og er flankert av krokodiller i gull. Øst-Timor anses å ha form som en krokodille og i østtimoresisk mytologi heter det at landet ble skapt av en krokodille.

Tildeling

Timor-Lestes orden kan tildeles for fremragende fortjenester i statsledelsen eller i ledelsen av landets væpnede styrker, for militær eller sivil heltedåd, for fortjenstfull militær innsats eller innsats innen offentlig tjeneste og diplomati, for kulturelle fortjenester, for uselvisk offentlig eller privat innsats til fordel for landet eller menneskeheten, for innsats innen sport eller for innsats til fremme av siviliserte verdier, særlig fremme av menneskelig verdighet og forsvar for frihetens sak. Ordenen kan tildeles posthumt.
Storkjede tildeles utelukkende statsoverhoder. Øst-Timors president tildeles storkjede i forbindelse med sin avgang. Medaljen kan også tildeles samfunn, institusjoner, politi- eller militæravdelinger.
Beslutning om tildeling fattes av Øst-Timors president etter eget initiativ eller etter forslag fra parlamentet eller regjeringen.

Norske innehavere

Ordenen er også tildelt nordmenn. Eksempler på norske mottagere er biskop Gunnar Stålsett, som i 2010 ble tildelt medaljegraden av ordenen for sin innsats for fred og forsoning som norsk spesialutsending i årene 2006 til 2010. Alfredo Zamudio, Flyktninghjelpens landdirektør i Øst-Timor, mottok ordenen av graden insignium under feiringen av Øst-Timors uavhengighetsfeiring  i Dili 28. november 2010.
Halvsmellere

Utseende

Små biller (1,5 – 6 mm), rødbrune til svarte, kroppen avlang og noe flat, fint punktert og hårete. Hodet, brystskjoldet og dekkvingene slutter tett mot hverandre slik at hele billen får et jevnt, strømlinjeformet omriss. Hodet er dypt inntrukket i forbrystet og stikker seg lite fram. Fasettøynene er ovale, med grove fasetter, ofte mer eller mindre delt av en lengdelist i forkant.
Antennene er 11-leddete, de siste tre eller fire leddene er bredere enn de andre og danner en løs kølle. Brystskjoldet (pronotum) er tilnærmet firkantet, med tilbaketrukne bakhjørner. De har en tapp på forbrystet som passer inn i en grop på mellombrystet, og kan "smelle" ved å presse tappen ut av gropa. Dekkvingene er til sammen omtrent så brede som brystskjoldet, med fine lengdestriper. Beina er ganske korte, føttene kan foldest tilbake mot leggene og hele beina kan foldest inn i renner på undersiden av kroppen. 
Larvene er tynnhudete (lite sklerotiserte), hodet er lite med fremstrakte kjever.

Levevis

Lite er kjent om økologien til disse billene. De voksne er mest aktive om kvelden, da de kan fanges på mange ulike måter. Man ser dem ikke ofte men de kan være svært tallrike der de forekommer. Trolig er de matgeneralister som spiser ulike slags mugg og pollen. Larvene er tilsynelatende soppspisere, den vanligste europeiske arten (Trixagus dermestoides) har larver som lever av underjordiske sopper som danner sopprot (mykorrhiza) med ulike slags trær.
Andre arters larver kan finnes i soppinfisert råtten ved, i vissent gress eller i jord med kraftig soppvekst. De er også funnet i termitt-tuer.
MS «Sognekongen» (1988)

MS «Sognekongen» er et passasjerskip av katamarantypen, bygget i 1988 for Fylkesbaatane i Sogn og Fjordane. Skipet gikk i lokalrute for rederiet frem til 2003. I 2015 er skipet observert i rute i Buenos Aires i Argentina.
Skipet er et søsterskip til MS «Fjordprins».
Nærbilde av Øystein Sunde

Nærbilde av Øystein Sunde er et samlealbum gitt ut av Øystein Sunde i 1980."Nærbilde av Øystein Sunde" er en "hemmelig" utgivelse utgitt av Philips 7242 704 i 1980.  Den ble kun utgitt på kassett og distribuert av Conrad Langaard AS.
Hyde Park on Hudson

Handling

Kong Georg VI reiste i juni 1939 sammen med sin kone Elizabeth Bowes-Lyon til USA som konge og dronning av Canada. De bodde i president Franklin D. Roosevelts ene bolig i Hyde Park (New York). Samtidig utviklet presidenten et nært forhold til sin syvmenning og mulige elskerinne Margaret Suckley. Roosevelt hadde håpet at han kunne benytte besøket til å vise den amerikanske støtten til Storbritannia under Andre verdenskrig som brøt ut kun måneder etter.

Premiere og mottakelse

Hyde Park on Hudson hadde amerikansk/canadisk permiere den 31. august 2012. Europa og øvrige land vil ha premiere i februar 2013.
Bill Murray ble nominert til Golden Globe 2013 som beste skuespiller i musikal eller komedie for sin hovedrolle i filmen.
Fossrevyen

Fossrevyen er en årlig skolerevy på Foss videregående skole på Grünerløkka i Oslo.  
Fossrevyen ble startet høsten 1983 og hadde premiere våren 1984 med forestillingen Slipp fossene løs - det er låst. Primus motor og første revysjef var Sidsel L. Quam. I dag regnes Fossrevyen blant Oslos beste skolerevyer, og er spesielt kjent for sitt revyband, som består av musikere ved skolens egen musikklinje. 
De siste årene har Fossrevyen fått gode anmeldelser i Aftenposten, og har ved tre anledninger vunnet Aftenpostens revypris; i 2007 for revyen Grisefest i Griskeby, i 2014 for revyen Fjellet Finnes og i 2019 for revyen Fossrevyen On Ice. 
Fjellet Finnes vant også pris for årets beste nummer (Ambisjoner) og beste mannlige skuespiller (Egil Andreas Skurdal). Den var også nominert i kategoriene beste musikalske nummer (Åpningssketsjen Toppen av toppen) og beste kvinnelige skuespiller (Caroline Ugelstad Elnæs). Fossrevyen On Ice gikk også av med seieren i kategoriene beste musikalske høydepunkt (Lillefinalen Pause) og beste kvinnelige skuespiller (Mathea Stenseth Josefsen). 
Inntil 2013 har revyen hatt premiere i slutten av februar eller starten av mars, men fra 2014 har premieren funnet sted i begynnelsen av januar. Den spilles på Ninas sal, i øverste etasje i skolebygningen. 
Flere etablerte skuespillere, artister og komikere har fortid fra Fossrevyen, deriblant Maria Haukaas Mittet, Kim Kolstad, Jannike Kruse, Kate Havnevik, Ine Hoem og Henriette Steenstrup. Tom Sterri, Anders Bye, Jon Niklas Rønning og Petter Schjerven er blant personene som har instruert revyen.
Katolikos av Kilikia

Historie

Den armenske katolikos flyttet i 1051 fra Armenia til det armenske kongedømmet Kilikia (i dagens Tyrkia). Setet for katolikatet var først Sebasteia, men ble flyttet flere ganger (1062 til Tavblur, 1066 til Tsamndav, 1090 til Kesun, 1116 til Tsovk, 1149 til Hromkla) og lå fra 1293 i Sis (dagens Kozan).
1113 ble et nytt katolikat opprettet i Aghtamar. 1441 ble også katolikatet i Edzjmiatsin gjenopprettet, dvs. kirkeledelsen flyttet tilbake fra Kilikia til sin moderkirke i Armenia, men Sis forble likevel katolikatssete. Denne delingen var ikke skismatisk, siden begge katolikoi anerkjente hverandre. Totalt fantes det dermed fire katolikater, hvorav Edzjmiatsin hadde høyest æresrang. (Det fjerde katolikatet hadde siden 706 ligget i Aghvank.)
Det armenske kongedømmet Kilikia ble i 1375 erobret av mamelukkene, men katolikatet fikk bestå. Katolikos av Kilikia fungerte etter dette sågar som en verdslig fyrste for armenerne i Kilikia. 1517 kom Kilikia til Det osmanske rike. De osmanske sultanene gjorde den armenske patriarken av Konstantinopel til de armenske kristnes politiske leder (selv om han hadde lavere kirkelig rang enn en katolikos).
Katolikatet av Kilikia hadde alltid et godt forhold til den katolske kirke, og hadde i flere perioder (f.eks. under korstogene) inngått et formelt samarbeid med pavekirken. Etter at den armenske menigheten i Aleppo utropte sin katolskvennlige biskop til (mot)katolikos av Kilikia i 1740, opprettet paven den armensk-katolske kirke, hvis overhode fører tittelen patriarken av Kilikia. De fleste armenerne forble imidlertid trofaste mot sin armensk-ortodokse katolikos.
Før den første verdenskrig omfattet katolikatet 15 bispedømmer med ca. 284 000 medlemmer. Under folkemordet på armenerne ble katolikatet av Kilikia opphevet i 1916 og katolikos Sahag II først sendt til Jerusalem og året etter forvist til Damaskus. Han prøvde å gjenopprette katolikatet i 1918, men måtte flytte setet fra Sis til katolikatets eneste gjenværende bispesetet i Aleppo i 1921. For å opprettholde katolikatet, ble bispedømmene Damaskus, Beirut og Kypros overført fra patriarkatene Jerusalem og Konstantinopel til katolikatet av Kilikia. 1930 ble setet flyttet på nytt og har siden ligget i Antelias.
I løpet av den kalde krigen ble forholdet mellom katolikatene av Kilikia og Edsjmiazin (som lå i Sovjetunionen) anstrengt. I denne perioden opprettet begge katolikatene parallelle eksilmenigheter og sågar -bispedømmer i flere land. Selv om det aldri var snakk om et skisma, består denne situasjonen fremdeles i Hellas, Canada og USA, der det fins både «kilikianske» og «edsjmiazinske» biskoper.
J3-klassen

Kilder

Robert Gardiner, red. (2006). All the World's Fighting Ships 1922-1946. London: Conway Maritime Press. s. 199-200. ISBN 0-85177-146-7.
Mark Stille (2007). Imperial Japanese Navy Submarines 1941-1945. Oxford: Osprey Publishing. s. 13-14. ISBN 978-1-84603-090-1.
Joseph Wolff

Bakgrunn

Joseph Wolffs far David Wolff (født 1760) var i 1790 rabbiner i Weilersbach (da del av Kissingen i Halle) og Uehlfeld, var rabbiner i Jebenhausen i Württemberg mellom 1804 og 1807, og sendte sønnen til det lutherske lyceum i Stuttgart. 
Joseph konverterte til kristendommen etter lesning av biskop Johann Michael von Sailers bøker, og ble døpt i den katolske kirke i 1812 av abbeden av den benediktinke abbediet Emaus nær Praha.
Wolff ble orientalist av akademisk retning, og studerte ved universitetet i Tübingen og i Roma; der ble han imidlertid utvist fra Collegio di Propaganda i 1818 etter å ha gått til angrep på kirkens ufeilbarlighet og etter å ha kritisert sine lærere. Etter et kort opphold i  redemptoristklosteret i Val Sainte nær Fribourg i Sveits fortsatte han til London, der han gikk over til den anglikanske kirke. Han fortsatte så sine orientalske og teologiske studier ved universitetet i Cambridge.

Familie

Joseph Wolff traff sin første hustru i 1826 gjennom Edward Irving, som introduserte ham til Lady Georgiana Mary Walpole, en etterkommre av Robert Walpole, Storbritannias første statsminister. Paret giftet seg 26. februar 1827.
I 1845 fikk han sognet Isle Brewers i Somerset. Etter hustruens død den 16, januar 1859, giftet han seg i mai 1861 med Louisa Decima, datter av James King, rektor for St. Peter-le-Poer i London. Han var i ferd med å planlegge nok en stor misjonsreise da han døde i Isle Brewers den 2. mai 1862.
Round robin

Round robin er en konkurranseform der alle deltagere møter alle andre deltagere i interne kamper i en turnering.
Turneringsformen forekommer både i lagidretter/spill og i individuelle turneringer, og ansees for den mest rettferdige turneringsformen.
Dersom alle lagene møter hverandre to ganger (f.eks. på hjemmebane og bortebane), kalles turneringsformen for dobbelt round robin. Denne turneringsformen er vanlig i lagidretter der det er opprettet ligaer (divisjoner).

Algoritmer

Hvis n er antall deltagere i en turnering, vil en ren round robin-turnering kreve \begin{matrix} \frac{n}{2} \end{matrix}(n - 1) kamper. Hvis n er et partall, blir det (n - 1) runder, der \begin{matrix} \frac{n}{2} \end{matrix} kamper kan avvikles parallelt. Hvis n er et oddetall, blir det n runder med \begin{matrix} \frac{n - 1}{2} \end{matrix} kamper, og i hver runde vil en av deltagerne ha walk over.
Standard algoritme for round robin-turneringer innebærer at hver deltager (lag) tildeles et nummer, og rundene spilles så med følgende motstandere (eksempel 14 deltagere):

Runde 1. (1 spiller mot 14, 2 spiller mot 13, ... )
 1  2  3  4  5  6  7  
 14 13 12 11 10 9  8
… deretter vil hver deltager (bortsett fra deltager nr.1) møte en deltager med 2 nummer lavere betegnelse enn i forrige runde…

Runde 2. (1 spiller mot  13, 2 spiller mot  11, ... )
 1  14 2  3  4  5  6
 13 12 11 10 9  8  7

Runde 3. (1 spiller mot 12, 13 spiller mot 11, ... )
 1  13 14 2  3  4  5
 12 11 10 9  8  7  6
… inntil en ender opp med motstandere med 2 nummer høyere enn i starten.

Runde 13. (1 spiller mot 2, 3 spiller mot 14, ... )
 1  3  4  5  6  7  8
 2 14  13 12 11 10 9
Dersom antall deltagere er et oddetall, vil det bli tildelt et ekstra nummer (en dummy), som inngår i formelen over, og der den deltageren som møter dummy vil få en walkover-runde.
Fylkesvei 239 (Aust-Agder)

Fylkesvei 239 (Fv239) i Aust-Agder går mellom Øvre Tingsaker og Møglestu i Lillesand kommune. Veien er 1,3 km lang.
Per 2013 var veien blitt del av fylkesvei 402.
MFK Ružomberok

Ružomberokspillere med flest landskamper

Ján Mucha - 42 kamper  Slovakia
Marek Sapara - 38 kamper, 5 mål  Slovakia
Erik Jendrišek - 37 kamper, 4 mål  Slovakia
Vladislav Zvara - 30 kamper, 1 mål  Slovakia
Marie Hauge

Liv og virke

Marie Hauge ble i perioden 1888–1896 undervist av mange anerkjente kunstnere, som Hans Heyerdahl, Eilif Peterssen, Erik Werenskiold, Sven Jørgensen og Harriet Backer. Backer omtales som den mest innflytelsesrike. Også Marie Hauges mange utenlandsopphold var sentrale for hennes inspirasjon. Tidlig på 1900-tallet var hun i Paris (1903–1907), hvor hun var elev ved Académie Colarossi og Académie des Beaux-Arts. Her lærte hun også anatomi. 
Hauge debuterte på Drammens Kunstforening i 1890 og hadde deretter en rekke utstillinger. Den første separatutstilling fikk hun hos Blomqvist i 1901. Ved siden av sine malerier, laget hun også noen statuetter og relieffer i små formater. 
Marie Hauge er i dag representert i Nasjonalgalleriet med to bilder: «Et fjellandskap» fra 1898 og «Husmannsfolk på hjemveien». Hun malte også altertavlen til Øre kirke i 1906, der motivet er Jesus i Getsemane.
Greve (slekt)

Greve er en norsk slekt. Slekten kom fra Holland til Bergen i hansatiden. Det er et spørsmål om slektsnavnet kommer fra et stedsnavn eller noe annet, så som adelstittelen greve som imidlertid på tysk heter Graf og nederlandsk Graaf.
Slektens eldste kjente medlem i Norge, Rollef Greve, kom fra Holland til Bergen før 1623. Hans sønn Jan Rollefsen Greve (1620–1670) var blant annet far til Arent Jansen Greve (1670–1708), og hans sønn Jan Arentsen Greve (1705–73) var gullsmedmester. Han var far til Arent Jansen Greve d.y. (1733–1808), Georg Jansen Greve (1735–1804) og Jan Jansen Greve (1738–1809), alle gullsmeder. Den eldste av disse tre var far til proprietær på Åstveit Jan Arentsen Greve d.y. (1775–1840).
Det finnes i underkant av 300 personer i Norge med etternavnet Greve, men ikke alle av disse er medlemmer i slekten Greve.
Academia de San Carlos

Academia de San Carlos er et kunstakademi i Mexico by. Det ble grunnlagt i 1781 av kong Karl III av Spania, og var den første større kunstskolen og det første kunstmuseet i Amerika. Akademiet er i dag en del av Universidad Nacional Autónoma de México. Det har en stor kunstsamling, hvorav de viktigste verka stilles ut på Museo Nacional de San Carlos i Mexico by.
Dagens bygning stammer fra 1790-åra, og befinner seg i byens historiske sentrum, på hjørnet mellom Calle de la Academia og Calle de la Moneda.